Māris Bružiks

Māris Bružiks (dzimis  Pļaviņās) ir bijušais latviešu vieglatlēts, pārsvarā startējis trīssoļlēkšanas disciplīnā, kurā ir Latvijas rekordists. Pārstāvēja PSRS, vēlāk Latviju. Divkārtējs Eiropas čempions viegatlētikā telpās.

 Karjera 
Sacensībās ārpus Latvijas sācis piedalīties 1982. gadā. Viņa pirmais lielais starptautiskais panākums bija izcīnīta zelta medaļa 1986. gada Eiropas čempionātā telpās Madridē, kur ar 17,54 metrus tālu lēcienu Bružiks uzstādīja čempionāta rekordu. Tobrīd tas bija pasaules labākais sasniegums (Pasaules rekordus telpās sāka reģistrēt tikai 1987. gadā). Tas vēl joprojām nav pārspēts, lai gan 2002. gadā zviedrs Kristians Ulsons aizleca tikpat tālu. Bet tā paša gada Eiropas čempionātā viņš izcīnīja sudraba medaļu. 1988. gadā sacensībās Rīgā viņš ar 17,56 metrus tālu lēcienu uzstādīja personisko rekordu (pēc neatkarības atgūšanas tas kļuva par Latvijas rekordu un vēl joprojām nav pārspēts). 1993. gadā viņš izcīnīja sudraba medaļu Pasaules čempionātā telpās, bet 1994. gada Eiropas čempionātā viņš bija trešais. Viņa pēdējais lielais sasniegums ir uzvara 1996. gada Eiropas čempionātā telpās.

Pēdējoreiz starptautiskās sacensībās piedalījies 1998. gadā.

 Sasniegumi 
Pārstāvētā valsts: 1986Eiropas čempionāts telpās1. vieta17,54 m (LR)Eiropas čempionāts2. vieta17,33 mPārstāvētā valsts: 1992Olimpiskās spēles10. vieta16,8 m1993Pasaules čempionāts telpās2. vieta17,36 m1994Eiropas čempionāts3. vieta17,20 m1996Eiropas čempionāts telpās1. vieta16,97 m

 Atsauces 

 Ārējās saites 

Kategorija:1962. gadā dzimušie
Kategorija:Aizkraukles novadā dzimušie
Kategorija:Pļaviņās dzimušie
Kategorija:Latvijas vieglatlēti
Kategorija:Trīssoļlēcēji
Kategorija:1992. gada vasaras olimpisko spēļu dalībnieki
Kategorija:1996. gada vasaras olimpisko spēļu dalībnieki